Perumal Viravan
perumalv18@gmail.com 2012

Creative Commons Compartir Igual 3.0

Mireia Blanc Pastor
mireia.blanc.pastor@gmail.com 2011, 2012
Miquel-Àngel Burgos i Fradeja
miquel.angel.burgos@gmail.com 2020

# Estratègia

Aquesta és una estratègia simple per a resoldre el trencaclosques de l'Apaga els llums utilitzant el mètode anomenat «captura els llums».

Captureu els llums començant per la primera fila. Per a capturar els llums de la primera fila, feu clic a la fitxa de la segona fila corresponent al llum de la primera fila. Això desactivarà el llum de la primera fila.

Aquest mètode es pot utilitzar de la mateixa manera per a capturar els llums d'altres files també, és a dir, si voleu capturar els llums de la segona fila, feu clic a la fitxa corresponent de la tercera fila.

De la mateixa manera, seguiu capturant els llums de la segona, tercera i quarta files. Al final d'això, només us restaran els llums de la cinquena fila.

Ara, depenent de quins llums restin a la cinquena fila, feu clic a les fitxes de la primera fila utilitzant la taula que es mostra a continuació.

Llums restants de la cinquena fila | Fitxes a les quals fer clic a la primera fila
1, 2, 3 | 2
1, 2, 4, 5 | 3
1, 3, 4 | 5
1, 5 | 1, 2
2, 3, 5 | 1
2, 4 | 1, 4
3, 4, 5 | 4

Ara, torneu a capturar els llums començant per la primera fila. Després de capturar els llums, aquesta vegada el trencaclosques quedarà resolt.

Aquesta estratègia no sempre produeix la solució òptima i pot requerir més moviments.